CELEX: C2007/269/90
Language: lt
Date: 2007-11-10 00:00:00
Title: Byla T-317/07 2007 m. rugpjūčio 27 d. pareikštas ieškinys byloje Komisija prieš B2Test

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/50
            
         2007 m. rugpjūčio 27 d. pareikštas ieškinys byloje Komisija prieš B2Test
   
   (Byla T-317/07)
   (2007/C 269/90)
   Proceso kalba: prancūzų
   Šalys
   
      Ieškovė: Europos Bendrijų Komisija (Briuselis, Belgija), atstovaujama L. Escobar Guerrero, ir advokato E. Bouttier
   
      Atsakovė: B2Test (Gardanne, Prancūzija)
   Ieškovės reikalavimai
   
               —
            
            
               Įpareigoti įmonę B2Test sumokėti ieškovei 50 110,72 EUR sumą, atitinkančią 43 437,94 EUR sumą šioje pagrindinėje byloje, ir iki 2004 m. gruodžio 23 d. apskaičiuotas 6 672,78 EUR pavėluoto mokėjimo palūkanas.
            
         
               —
            
            
               Įpareigoti įmonę B2Test nuo 2004 m. gruodžio 24 d. kiekvieną dieną mokėti 8,03 EUR mokėtinų palūkanų iki visiško atsiskaitymo.
            
         
               —
            
            
               Priteisti iš bendrovės B2Test šioje byloje patirtas bylinėjimosi išlaidas.
            
         Ieškinio pagrindai ir pagrindiniai argumentai
   Šiuo ieškiniu, kuriame teismo kompetencija grindžiama sutartyje nustatyta arbitražine išlyga, ieškovė prašo įpareigoti atsakovę grąžinti Bendrijos išmokėtą avansinį mokėjimą bei sumokėti pavėluoto mokėjimo palūkanas, nes buvo pažeista sutartis Nr. BRST-CT-98-5452 dėl projekto „Naujos grindų dangos, pagamintos iš perdirbto plastiko ir gumos, mokslo tyrimai ir plėtra siekiant pridėtinės aplinkos apsaugos ir ekonominės vertės“ (1) (Research and development of a new safety flooring based on recycled plastic and rubber materials for an environmental and economical added value ), sudaryta pagal specialią mokslo tyrimų, plėtros ir demonstravimo programą pramoninių technologijų ir medžiagų technologijų srityje.
   Pagal sutartį atsakovė turėjo reguliariai Komisijai teikti joje nurodytus mokslinius ir finansinius dokumentus. Ieškovės manymu, buvo pateikta tik dalis sutartyje nurodytų pateikti dokumentų — juos atsakovė perdavė vėluodama maždaug tris metus, atsižvelgiant į sutartyje nustatytus terminus. Galutinė projekto ataskaita iš viso nebuvo pateikta. Ieškovė teigia, kad atsakovė pažeidė savo sutartinius įsipareigojimus ir turi grąžinti Komisijai jai išmokėtą avansinį mokėjimą.
   
      (1)  OL 1994, L 222, p. 19.